Document ID: 32005R0171

UREDBA SVETA (ES) št. 171/2005
z dne 31. januarja 2005
o spremembah in začasnem prenehanju uporabe Uredbe (ES) št. 2193/2003 o uvedbi dodatnih carin na uvoz določenih izdelkov s poreklom iz Združenih držav Amerike
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1)
Odbor Svetovne trgovinske organizacije (STO) za poravnavo sporov je 7. maja 2003 Skupnosti odobril sprejem povračilnih ukrepov do zneska 4,043 milijonov USD v obliki dodatnih 100 % dajatev ad valorem na določene izdelke s poreklom iz Združenih držav. Zato je 8. decembra 2003 Skupnost sprejela Uredbo Sveta (ES) št. 2193/2003 o uvedbi dodatnih carin na uvoz določenih izdelkov s poreklom iz Združenih držav Amerike (1).
(2)
Po sprejetju akta American Jobs Creation Act iz leta 2004 je treba upoštevati, da se uporaba dodatnih dajatev opusti in se te znova uveljavijo šele 1. januarja 2006 ali 60 dni po dnevu, ko Odbor za poravnavo sporov STO potrdi nezdružljivost določenih vidikov zgoraj navedenega akta z zakonodajo STO, odvisno, kateri od obeh datumov nastopi kasneje -
SPREJEL NASLEDNJO UREDBO:
Člen 1
Uredba Komisije (ES) št. 2193/2003 se začasno preneha uporabljati.
Člen 2
1. Uredba (ES) št. 2193/2003 se ponovno začne uporabljati s 1. januarjem 2006 ali 60 dni po dnevu, ko Odbor za poravnavo sporov STO potrdi nezdružljivost določenih vidikov akta American Jobs Creation Act iz leta 2004 z obveznostmi ZDA do STO, odvisno, kateri od datumov nastopi kasneje.
2. Pred iztekom navedenega roka Komisija objavi obvestilo o takem potrdilu v Uradnem listu Evropske unije.
Člen 3
1. Člen 2(1) Uredbe (ES) št. 2193/2003 se nadomesti z naslednjim:
„1. Dodatna 14 % dajatev ad valorem k carini, ki se uporablja v skladu z Uredbo (EGS) št. 2913/92, se uvede za izdelke s poreklom iz Združenih držav Amerike, ki so našteti v Prilogi k tej uredbi.“.
2. Priloga k Uredbi (ES) št. 2193/2003 se nadomesti z besedilom Priloge, ki je Priloga k tej uredbi.
Člen 4
Ta uredba začne veljati na dan objave v Uradnem listu Evropske unije.
Razen člena 3, se začne uporabljati s 1. januarjem 2005.
Člen 3 se začne uporabljati od dneva, ko se začne ponovno uporabljati Uredba (ES) št. 2193/2003 v skladu s členom 2(1).
Ta uredba je v celoti zavezujoča in se neposredno uporablja v vseh državah članicah.
V Bruslju, 31. januarja 2005

Labels: 3
15
18